ครม. ยังไม่เคาะต่อสัมปทานสายสีเขียว “นายกฯ” ยันยึดประโยชน์ชาติเป็นหลัก-ปชช.ค่าโดยสารถูกลง
ครม. ยังไม่เคาะต่อสัมปทานสายสีเขียว "นายกฯ" ยันยึดประโยชน์ชาติเป็นหลัก-ปชช.ค่าโดยสารถูกลง
ครม. ยังไม่เคาะต่อสัมปทานสายสีเขียว "นายกฯ" ยันยึดประโยชน์ชาติเป็นหลัก-ปชช.ค่าโดยสารถูกลง
23 พ.ย. 2563

พล.อ.ประยุทธ์ จันทร์โอชา นายกรัฐมนตรี และ รมว.กลาโหม กล่าวว่า ที่ประชุมคณะรัฐมนตรี (ครม.) วันนี้ (23 พ.ย.63) ยังไม่มีการพิจารณาขยายเวลาสัมปทานรถไฟฟ้าสายสีเขียว โดยขณะนี้อยู่ระหว่างการจัดทำรายละเอียดเพิ่มเติมของกระทรวงมหาดไทย และหารือร่วมกับกระทรวงคมนาคม กรุงเทพมหานคร (กทม.) และ การรถไฟฟ้าขนส่งมวลชนแห่งประเทศไทย (รฟม.)
อย่างไรก็ตาม ยืนยันว่าเรื่องนี้ต้องยึดหลักผลประโยชน์ของประชาชนและประเทศ ซึ่งสัมปทานรถไฟฟ้าสายสีเขียวมีหลายช่วง ต้องไปดูว่าจะจ้างใครมาเดินรถ และงบประมาณของ กทม.เพียงพอหรือไม่ ซึ่งช่วงที่ 1 และ 2 รัฐบาลชุดนี้ไม่ได้เป็นผู้ดำเนินการ จึงจำเป็นต้องพิจารณาตลอดสายเพื่อให้เกิดความเป็นธรรม และประชาชนได้ประโยชน์จากค่าโดยสารที่ถูกลง ขณะที่ปัญหาสำคัญ คือ หนี้จากโครงการในระยะที่ 1 ที่ค้างอยู่จะดำเนินการอย่างไร และหากใครมีวิธีการแก้ปัญหาที่ดีก็สามารถนำเสนอรัฐบาลได้ เพื่อนำไปพิจารณาต่อไป